ที่ มท ๐๘๑๖.3/ว กรมส่งเสริมการปกครองท้องถิ่น

ถนนนครราชสีมา กทม. ๑03๐๐

มิถุนายน ๒๕๖๔

เรื่อง การอบรมความรู้เรื่องการประกันคุณภาพภายในสถานศึกษาผ่านรูปแบบออนไลน์

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย รายละเอียดการอบรม จำนวน 1 ฉบับ

ด้วยกรมส่งเสริมการปกครองท้องถิ่นได้จัดการอบรมความรู้เรื่องการประกันคุณภาพภายในสถานศึกษาผ่านรูปแบบออนไลน์ เรื่อง “4 ทริคการเขียน SAR อย่างไร...ให้ปัง” แบ่งเนื้อหาเป็น 3 ตอน ประกอบด้วย ตอนที่ 1. 6 ขั้นตอนของการจัดทำระบบประกันคุณภาพภายใน ตอนที่ 2. เขียน SAR อย่างไร ให้...ปัง เจาะ มาตรฐานที่ 1 และ 2 ตอนที่ 3. เขียน SAR อย่างไร ให้...ปัง เจาะ มาตรฐานที่ 3 โดย ดร.สิริยากร กองทอง ประธานหน่วยพัฒนาครู “พลังความคิด” เป็นวิทยากร กำหนดเผยแพร่ผ่าน YouTube ช่อง Local School Channel (LS.CHANNEL) ตั้งแต่วันที่ 29 มิถุนายน 2564 เป็นต้นไป  
ผู้ที่ลงทะเบียนเข้าอบรมและมีผลคะแนนการทดสอบความรู้หลังอบรมไม่น้อยกว่าร้อยละ 70 จะได้รับเกียรติบัตรโดยให้ผู้ผ่านการอบรมดาวน์โหลดตามช่องทางที่กำหนด

ในการนี้ เพื่อให้ครูและบุคลากรทางการศึกษาสังกัดองค์กรปกครองส่วนท้องถิ่นมีความรู้  
ความเข้าใจเกี่ยวกับการประกันคุณภาพภายในสถานศึกษา และวิธีการเขียนรายงานการประเมินตนเอง   
(Self-Assessment Report : SAR) ที่มีคุณภาพ เป็นประโยชน์ต่อการกำหนดแนวทางในการปรับปรุง  
และพัฒนาคุณภาพการศึกษา ขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์  
ให้ครู บุคลากรทางการศึกษา และผู้สนใจทราบ และเข้าร่วมการอบรม โดยให้สแกนคิวอาร์โค้ดท้ายหนังสือ  
เพื่อยืนยันเข้าร่วมการอบรมระหว่างวันที่ 25 – 27 มิถุนายน 2564 รายละเอียดตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร ๐ ๒๒๔๑ ๙๐00 ต่อ 5312 โทรสาร ๐ ๒๒๔๑ ๙๐๒๑-๓ ต่อ 218

ผู้ประสานงาน นางพัชรินทร์ ชีธรรมรัตน์ โทร 063 374 3331

ร.อสถ. ..........................................

ผอ.กศ. …………………………...…..….

ผอ.กง.สศ. .………………………………

หน.ฝ.มป. .....................................

จนท. ............................................

หน.ฝ. ........................................

จนท. .........................................